Batun yaki da ayyukan ta’adanci da maganar bakin haure ko batutuwan bunkasa karkara na daga cikin muhimman batutuwan da shugabannin kasashen biyu suka tattauna a tsawon wuni daya inda gwamnatin Jamus din ta kudiri aniyar taimaka wa Nijar ta fanonin karfafa wa jami’an tsaron kasar da horo da kayan aiki, uwa uba batun samar da wata cibiyar tallafa wa sojanta 650 da ke kasar Mali a karkashin inuwar MINUSMA wanda kuma tuni amincewar gwamnatin Nijar kan wannan matsayin ya tayar da hankalin wasu 'yan kasar wadanda ke cewa za a sake musu mulkin mallaka.
